झारखंड में एक व्यक्ति की बीमारी से हुई मौत तो सरकार क्यों है परेशान?  
सरकार का कहना है कि मरांडी की मौत बीमारी से हुई
विपक्ष का कहना है कि मरांडी की मौत भूख से हुई
सरकार ने मृतक के परिवार वालों को मुआवजा दिया
वहीं परिवारवालों खासकर मृतक की बेटी मलोदि मरांडी का कहना है कि मौत भूख से हुई क्योंकि घर में खाने के लिए कुछ नहीं था. पिछले महीने जब राशन लाने गई तब उन्हें अंगूठा का निशान लेने के बाद डीलर ने यह कहकर लौटा दिया कि निशान नहीं मिले इसलिए अनाज नहीं दे सकता, लेकिन सरकारी रिकॉर्ड में अनाज का लिया हुआ है. इसका मतलब या तो डीलर झूठ बोल रहा है या मलोदि के बातों में सच्चाई नहीं.  लेकिन इस मौत के बाद सरकार की तरफ से आनन-फानन में मृतक परिवारवालों को 20 हजार रुपये का अनुदान और अनाज दोनों दिया गया. जहां विपक्ष के नेता परिवारवालों से मिल रहे हैं वही सतारूढ़ दल के नेता भी गांव का दौरा कर रहे हैं. इनका आरोप है कि विपक्ष राजनीति कर रहा है.  इस घटना के बाद सब मान रहे हैं कि भले बीमारी से मृतक ग्रसित हो, लेकिन उसके पास खाने को अनाज नहीं था. साथ ही उसे सरकार की अन्य योजनाएं जैसे वृद्धावस्था पेंशन का लाभ ही मिल रहा था.